ཁྲོ་རྒན་གྱིས་ཨ་རི་དང་བྱང་ཀོ་རེ་ཡ་ཡང་ན་ཁོང་དང་ཁེམ་རིལ་བར་གྱི་དོན་དག་ཐག་གིས་བཅད་མ་ཐག་ལམ་སང་རྒྱ་ནག་གི་གནད་དོན་དེ་ཁོང་གི་ཉིན་རེའི་བསྒྲུབ་ཐོའི་སྟེང་བཀོད་ཡོད་ལ།ཕྱིར་ཨ་རིའི་ས་ཐོག་ཏུ་ཐོན་ལོང་ཡང་མ་ཕྱིན་པར་སེངྒ་ཕོ་ནས་ཕྱིར་ཕེབས་པའི་གནམ་གྲུའི་སྟེང་རྒྱ་ནག་ལ་ཁ་གཏད་གཅོག་རྒྱུ་ཡིན་ཚུལ་གསལ་བསྒྲགས་བྱས་ཤིང་།དེ་ནས་ཟླ༦པའི་ཚེས༡༤ཉིན་ཕོ་བྲང་དཀར་པོས་རྒྱ་ནག་ནས་ནང་འདྲེན་བྱས་པའི་ཨ་སྐོར༥༠༠༠༠༠༠༠༠༠༠༠འི་རིན་གུང་གི་ཚོང་རྫས་གི་སྒོ་ཁྲལ༢༥སྤར་རྒྱུ་ཡིན་པ་གསལ་བསྒྲགས་བྱས་པ་རེད།གལ་ཏེ་ཁ་ཟེར་བཞིན་ལག་ལེན་དུ་བསྟར་ཚེ།རྒྱ་ནག་གི་དངོས་ཟོག་མང་པོ་ཞིག་ཨ་མེ་རི་ཀར་བཙོང་མི་ཐུབ་པ་དང་།རྒྱ་ནག་གི་ཚོང་རྫས་ལ་སྒོ་ཁྲལ༢༥སྤར་ཚེས།རྒྱ་ནག་གི་ཚོང་རྫས་གི་རིན་གུང་རྒྱལ་ཁབ་གཞན་པའི་ཚོང་རྫས་གི་རིན་གུང་ལས་མཐོ་བ་ཆག་དུས་རྒྱ་ནག་ལ་ཚོང་ར་མེད་པར་གྱུར་འགྲོ་ཞིང་།དེ་སྔ་ཡོད་པའི་ཚོང་ར་དེ་གཞན་གྱིས་འཕྲོག་འཛིན་བྱ་སྲིད་པས་རྒྱ་ནག་གི་ཚོང་རྫས་ཚོང་ར་ནས་ཕྱིར་འཐེན་མི་བྱེད་རང་བྱེད་ཆག་འགྲོདེ་ནི་ཚོང་ལས་ཀྱི་ཆོས་ཉིད་ཡིན།